Diari Oficial de la Generalitat Valenciana


Sumari del DOGV 4737, del 22-04-2004 (2004/3166)

Notificació a Gordon James Guyott. Expedient número 183/2017 VLB.
-----------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/3166


Organisme emissor
:   Conselleria de Territori i Habitatge

Tipus de document
:   Anunci

Notificació a Gordon James Guyott. Expedient número 183/3786 WIF. [2004/M3166]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Gordon James Guyott amb últim domicili conegut a Pego (Alacant), partida Racons, Parc Natural Marjal Pego-Oliva, la declaració de caducitat de data 9 de febrer de 2004, dictada en l'expedient sancionador 183/7581 BOM, que s'està tramitant a la Unitat d'Inspecció del Territori d'aquesta Conselleria:
  
Vist que en data 20 de març de 2003 va ser objecte d'incoació d'expedient sancionador número 183/7782 XYG dirigit contra Gordon James Guyott pels següents fets:
  
Que en data 20 de març de 2003, agent mediambiental ha pogut constatar que Gordon James Guyott havia acampat, sense comptar amb la preceptiva autorització i en zona no permesa del Parc Natural de la Marjal de Pego-Oliva, dues caravanes amb matrícula FA- DL 0541 i 214 ABBEY GT, a la partida Racons del terme municipal de Pego.
  
Vist que, en l'acord d'iniciació es feia constar de conformitat amb l'article 42.4 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'apartat 6 de l'article 20 del Reial Decret 1.398/1993, de 4 d'agost, pel qual s'aprova el reglament per a l'exercici de la potestat sancionadora, el termini per a la resolució i la notificació del procediment que es fixa en sis mesos.
  
Vist que, fins a la data no ha sigut notificada la resolució sancionadora en el present expedient i a la vista de la jurisprudència existent sobre la matèria entre altres sentència del Tribunal Suprem de 26 de juliol de 1988: La regla general de la validesa de les actuacions administratives realitzades fora del temps establert... admet com a excepció el supòsit que per la seua naturalesa l'actuació de la potestat administrativa estiga essencialment sotmesa a termini, i aquest és el cas de la potestat sancionadora, de manera que transcorregut el termini de temps necessari per a produir-se la caducitat, l'administració ha de limitar-se a declarar-la, sense que puga legalment fer declaracions que atribuïsquen a la persona la comissió d'una infracció.
  
La postura del Suprem és clara: la resolució sancionadora dictada una vegada caducat el procediment és nul·la, en trobar-se entre els casos de nul·litat de ple dret continguts en l'article 62 de la Llei 30/1992.
  
Vist que, la paralització de l'expedient no es deu a causes imputables a l'interessat i que en el present supòsit no resulten d'aplicació els supòsits d'excepció prevists en els articles 5 i 7 del Reial Decret 1.398/1993, de 4 d'agost, pel qual s'aprova el reglament per a l'exercici de la potestat sancionadora.
  
Vist que, transcorregut el termini de caducitat es procedirà a declarar la caducitat de l'expedient i en conseqüència l'arxiu de les actuacions, tot això sense perjudici que es puga iniciar un nou procediment per a la determinació de possible responsabilitat sempre que la infracció no haguera prescrit.
  
A la vista de l'anteriorment assenyalat, resolc:
  
Declarar la caducitat de l'expedient sancionador número 183/9778 WCI, incoat contra Gordon James Guyott pel transcurs del termini de sis mesos per a resoldre, establert en l'article 42.2 de la Llei 30/1992, de Règim Jurídic de les Administracions Públiques del Procediment Administratiu Comú, en relació amb l'article 20.6 del Reial Decret 1.398/1993, de 4 d'agost.
  
Les persones interessades podran interposar contra la present resolució, que no posa fi a la via administrativa, recurs d'alçada en el termini d'un mes comptador des de l'endemà a aquell en què tinga lloc la seua notificació, davant de l'òrgan superior jeràrquic d'aquell que va dictar aquest, en aquest cas serà la directora general de Planificació i Ordenació Territorial, de conformitat amb el que estableix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999. Tot això sense perjudici que s'utilitze qualsevol altra via que considere oportuna.
  
El director territorial de Territori i Habitatge: Pedro Grimalt Ivars.
  
I perquè servisca de notificació a l'interessat mencionat anteriorment, s'expedeix el present edicte.